ร้านอาหารริมทางก่อนเข้าซอยหมู่บ้านสุขนิเวศ 

บรรยากาศและสถานที่ไม่ต้องบรรยาย outdoor รับลมริมถนนสุดๆ สถานที่จอดรถคือ ฟุตบาทข้างทางหน้าร้าน ซึ่งจะเต็มตลอด แนะนำให้เลยไปนิดชิดซ้ายเลี้ยวเข้าปั๊ม จอดแล้วค่อยเดินย้อนกลับมา

เมื่อนั่งโต๊ะ เมนูแรกที่แม่ค้าจะถามคือ เอาเมี่ยงปลาเผาไหม? ก็จัดไปอย่าให้เสีย
หลังจากนั้นจะมีกระดาษเมนู ให้วงเลือกรายการอาหาร ช่วงนี้แหละ ใครที่หิวจนตาลายจะลำบากหน่อย เพราะใครกระดาษขนาดครึ่งเอสี่ มีเมนูพร้อมราคาอยู่เพียบ

ราคาอาหารระบุไว้ชัดเจนทุกจาน โดยราคาก็ช่างเย้าชวนให้ชิม 39 49 59  ลงท้ายด้วยเลขสวยๆ ดูแล้วรู้สึกว่าถูก

เมนูเด็ดกินแล้วติดใจมีหลายรายการ เพราะอาหารที่นี้ลดชาติค่อนข้างลงตัว อร่อยแบบสากล คือ ใครกินก็ว่าอร่อย

เริ่มด้วยของกินเล่น ยำหอยแครง ทีเด็ดที่น้ำยำ เป็นน้ำพริกเผา กับตะไคร้ซอยปรุงรส คลุกเคล้าเข้ากับหอยแครงลวกสุก

เมนูส้มตำก็รสจัด ซัดกันได้เพลินๆ อย่างส้มตำไข่เค็ม หรือจะเป็นต้มยำกุ้งน้ำข้น ที่อร่อยตั้งแต่เนื้อยันน้ำ

ส่วนเมนูเมี่ยงปลาเผาที่ทางร้านเชิญชวน มีปลาให้เลือทั้งปลานิล ปลาช่อน ที่เสริฟพร้อมผัดสดหนึ่งตะกร้าใหญ่ พร้อมเส้นขนมจีนและหมี่ขาวอีกหนึ่งจาน น้ำจิ้มที่นี่มีสองแบบ คือแบบหวานและแบบซีฟู๊ด
รสชาติโดยรวมโอเค แต่โดนเมนูอื่นชิงตำแหน่งความอร่อยเด็ดไปแล้ว

คิดราคาค่าออกมาไม่ต้องตกใจ ถ้าใครไม่กินจนพายุโหม บอกเลยว่าถูกมาก เรียกว่าพาเพื่อนมาเลี้ยงก็สบายกระเป๋า 

ร้านนี้จะเปิดช่วงเย็นๆ เหมาะการเป็นอาหารมื้อค่ำก่อนเข้าบ้าน ใครอยู่ระแวกนั้น แวะเวียนไปชิมได้ รับลองอิ่มท้อง พร้อมสบายกระเป๋าแน่นอน



